**Gnáthlaethanta**

# **Éist le ceithre mhír ina ndéanann daoine éagsúla cur síos ar na rudaí a dhéanann siad. Líon na bearnaí sna habairtí thíos.**

**Lisa:**

1. Éiríonn Lisa ag \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. Oibríonn sí san oifig ó \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ go dtí 4.30 p.m.
3. Téann sí go dtí \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ le cairde go minic tráthnóna.

**\*\*\*\*\*\*\*\*\*\*\*\*\*\*\*\*\*\*\*\*\***

**Éamonn:**

1. Ólann Éamonn caifé go minic timpeall \_\_\_\_\_\_\_\_\_\_\_\_\_\_\_\_\_\_.
2. Tagann sé abhaile ag \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ag a 9.00 p.m.

**\*\*\*\*\*\*\*\*\*\*\*\*\*\*\*\*\*\*\*\*\***

**Ciarán agus Eoin:**

1. Téann Eoin ar ais ag obair ag \_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. Itheann Ciarán lón in \_\_\_\_\_\_\_\_\_\_\_\_\_\_\_\_\_\_\_\_\_\_\_\_ in aice leis an stáisiún.

**\*\*\*\*\*\*\*\*\*\*\*\*\*\*\*\*\*\*\*\*\***

**Frank:**

1. Déanann Sorcha an tsiopadóireacht ag \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. Ólann sí \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ag 11.00 a.m.
3. Déanann sí \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ timpeall a 3.00 p.m.

**\*\*\*\*\*\*\*\*\*\*\*\*\*\*\*\*\*\*\*\*\***

**Gnáthlaethanta**

**Frank**

**Léigh na treoracha agus freagair na ceisteanna seo a leanas:**

1. Léigh an sliocht seo a leanas leis an duine atá in aice leat.

Is mise Frank agus tá mé pósta le Sorcha. Tiomáineann Sorcha mé go dtí an obair agus ansin déanann sí an tsiopadóireacht díreach ina dhiaidh sin ag timpeall ceathrú tar éis a naoi. Ólann sí cupán tae nuair a bhíonn sí sa bhaile, ag a haon déag. Glanann sí an teach agus ansin déanann sí an dinnéar do na páistí timpeall a trí a chlog.

1. Cuir líne faoi na briathra sa sliocht thuas. Bí ag obair leis an duine in aice leat. An dtuigeann sibh an difríocht idir Tiomáin**im** agus Tiomáin**eann**?
2. Scríobh cúpla abairt faoi do ghnáth-Shatharn sa bhosca thíos ag baint úsáide as na briathra a roghnaigh tú ón script.

Mar shampla: **Déanaim an tsiopadóireacht ag a haon a chlog.**

|  |
| --- |
|  |

1. Léigh d’abairtí amach os ard don duine atá in aice leat. Éist go géar le do pháirtnéir chomh maith, beidh ort cur síos a dhéanamh ar a ghnáth-Shatharn don mhúinteoir!

**Treoracha don mhúinteoir**

**Gnáthlaethanta Éisteacht**

**Le múineadh**

Dul siar ar a bhfuil múinte faoin saol laethúil.

**Moltaí**

1. Tabhair cóip den bhileog **Gnáthlaethanta** do gach duine sa rang.

* Abair leis an rang go mbeidh siad ag déanamh cleachtadh cluastuisceana agus mínigh dóibh go bhfuil seans nach dtuigfidh siad gach a bhfuil á rá ar an mír ach gan a bheith buartha faoi. Abair leo go bhfuil dhá bhriathar nua sa chleachtadh seo: *Siúlaim* agus *Tiomáinim*.
* Léigh na treoracha atá ag barr na bileoige leo. Lig dóibh éisteacht leis na míreanna faoi dhó ar a laghad. Ceartaigh an ghníomhaíocht. Iarr ar fhoghlaimeoirí éagsúla abairt a léamh amach.
* Ansin, scaip an bhileog **Gnáthlaethanta – Frank** ar an rang. Cuir i mbeirteanna iad. Iarr orthu an sliocht a léamh le chéile, líne ar líne.
* Téigh timpeall an ranga ag éisteacht leo agus ag ceartú aon bhotúin.
* Nuair a bheidh an sliocht léite acu iarr orthu líne a chur faoi gach briathar sa script. Dírigh a n-aird ar an difríocht idir *Tiomáinim* agus *Tiomáineann*.
* Iarr orthu cúpla abairt a scríobh faoina ngnáth-Shatharn, ag baint úsáide as na briathra atá sa script seo ach go háirithe.
* Ansin, cuir i mbeirteanna arís iad. Iarr orthu a n-abairtí a léamh amach os ard, duine ar dhuine. Éistfidh gach foghlaimeoir lena pháirtnéir. Ansin, inseoidh gach foghlaimeoir don mhúinteoir faoina raibh le rá ag a pháirtnéir. Mar shampla: *Máire: Ar an Satharn ólann Seán cupán caife. Glanann sé an teach ag meán lae agus déanann sé dinnéar thart ar a cúig a chlog. Tiomáineann sé go dtí an phictiúrlann ag a seacht a chlog* (is leor abairt nó dhó).
* Ag baint úsáide as na briathra agus as an eolas sa ghníomhaíocht seo, cuir ceisteanna ar na foghlaimeoirí faoina ngnáthlaethanta. Bunaigh do cheisteanna ar mhír amháin, mar shampla, bain úsáid as mír **Frank** mar shampla:
  + An ndéanann tú an tsiopadóireacht gach maidin?
  + An ólann tú cupán tae ag a haon déag a chlog?
  + An nglanann tú an teach gach lá?
  + An ndéanann tú dinnéar ag a sé a chlog?
* Taispeáin na ceisteanna seo ar thréshoilseán, nó oscail an sleamhnán **Ceisteanna** sa taispeántas PowerPoint **Gníomhaíochtaí Éisteachta** ionas gur féidir leis na foghlaimeoirí iad a léamh.
* Dírigh a n-aird ar an bhfoirm cheisteach agus iarr orthu an pátrún a aimsiú. Mínigh na rialacha a bhaineann le *An?* (dul siar ar **Thopaic 5 Caitheamh Aimsire**).
* Roinn an rang i mbeirteanna arís agus iarr orthu ceisteanna a chumadh, bunaithe ar mhír **Lisa**. Tabhair cóip don script, atá ag deireadh na dtreoracha seo, do gach foghlaimeoir chun tacú leis an ngníomhaíocht. Cuir an briathar nua atá ar fáil sa mhír seo i gcuimhne dóibh: *Tiomáin*. Beidh tú ag súil le ceisteanna ar nós na gceisteanna seo:
  + An éiríonn tú ag a seacht a chlog?
  + An dtiomáineann tú gach maidin?
  + An oibríonn tú in oifig?
  + An dtéann tú go dtí an teach tábhairne le do chairde sa tráthnóna?
* Cuirfidh Duine A cúpla ceist ar Dhuine B faoi mhír **Lisa** agus cuirfidh Duine B cúpla ceist ar Dhuine A faoi mhír **Lisa**.
* Téigh timpeall an ranga ag éisteacht leo. Ceartaigh aon bhotúin a thugann tú faoi deara.
* Ceartaigh an ghníomhaíocht trí iarraidh ar fhoghlaimeoirí na ceisteanna a chum siad a chur ortsa. Freagair na ceisteanna agus ceartaigh aon bhotúin a thagann chun cinn anseo le bheith cinnte de go bhfuil na foghlaimeoirí ar a gcompord le ceisteanna a chumadh. Is gné an-tábhachtach den chumarsáid í a bheith in ann ceisteanna a chur.

Moltar na gníomhaíochtaí seo a nascadh leis an mbileog **Dhá shaol** **(Éisteacht)**.

**Script**

**1. Lisa:**

Is mise Lisa. Is rúnaí scoile mé. Éirím de ghnáth ag thart ar a seacht a chlog. Tiomáinim chun na scoile agus ithim mo bhricfeasta i gcistin na scoile ag a hocht a chlog. Bím i m'oifig ag leath i ndiaidh a hocht agus oibrím go dtí leath i ndiaidh a ceathair. Tráthnóna téim go dtí an teach tábhairne go minic le cairde.

**2. Éamonn:**

Éamonn Ó Dúill is ainm dom. Tá an áit a bhfuil mé i mo chónaí seacht míle ón oifig. Tá siopa beag caifé in aice na hoifige agus go minic ólaim caifé ansin timpeall ceathrú chun a naoi nó mar sin. Tosaím ag obair ag a naoi de ghnáth agus téim abhaile arís ag leath i ndiaidh a sé. Breathnaím ar an nuacht ar an teilifís i gcónaí ag a naoi a chlog.

**3. Eoin agus Ciarán:**

*Fón ag bualadh.*

**Eoin:** Haló.

**Ciarán**: Haigh Eoin, Ciarán anseo. Ar mhaith leat bualadh liom amárach?

**Eoin**: Ó ba bhreá liom. Cén t-am?

**Ciarán**: Cad faoi ceathrú tar éis a haon?

**Eoin:** Tá sin i gceart, ach téimse ar ais ag obair ag ceathrú tar éis a dó.

**Ciarán:** Ceart go leor. Bíonn lón agamsa san óstán in aice leis an stáisiún gach lá.

**Eoin:** Ó tá a fhios agam an áit, beidh mé ansin amárach.

**Ciarán**: Tá go maith. Slán go fóill.

**Eoin:** Slán.

**4. Frank:**

Is mise Frank agus tá mé pósta le Sorcha. Tiomáineann Sorcha mé go dtí an obair agus ansin déanann sí an tsiopadóireacht díreach ina dhiaidh sin ag timpeall ceathrú tar éis a naoi. Ólann sí cupán tae nuair a bhíonn sí sa bhaile, ag a haon déag. Glanann sí an teach agus ansin déanann sí an dinnéar do na páistí timpeall a trí a chlog.